[bookmark: _Hlk3886766]APSTIPRINĀTS
 Iepirkuma komisijas
2026. gada 16. jūnija sēdē 
(protokols Nr. AD 2026/6-1)



[image: Blue text on a white background

AI-generated content may be incorrect.][image: A red numbers and text

AI-generated content may be incorrect.]







ATKLĀTA KONKURSA

I VISPĀRĪGĀ INFORMĀCIJA

1. [bookmark: _Toc322351059][bookmark: _Toc322689685][bookmark: _Toc325629838][bookmark: _Toc325630692][bookmark: _Toc336439995][bookmark: _Toc446583759][bookmark: _Toc515282161]Iepirkuma priekšmets, identifikācijas numurs, iepirkuma metode
1.1.  Atklāts konkurss “Sabiedriskā transporta maršrutu digitālās plānošanas un modelēšanas rīka nodrošināšana”, iepirkuma identifikācijas Nr. AD2026/6, (turpmāk – Atklāts konkurss), kas tiek veikts atbilstoši Publisko iepirkumu likuma (turpmāk – PIL) 8. panta pirmās daļas 1.punktam un 28.02.2017. Ministru kabineta noteikumiem Nr. 107 “Iepirkuma procedūru un metu konkursu norises kārtība”.
1.2.  Atklāts konkurss tiek īstenots Eiropas Savienības kohēzijas politikas programmas 2021.–2027. gadam 1.3.1. specifiskā atbalsta mērķa “Izmantot digitalizācijas priekšrocības iedzīvotājiem, uzņēmumiem, pētniecības organizācijām un publiskajām iestādēm” 1.3.1.1. pasākuma “IKT risinājumu un pakalpojumu attīstība un iespēju radīšana privātajam sektoram” programmas ietvaros saskaņā ar projekta pieteikumu / vienošanos par projekta īstenošanu (turpmāk – Projekts).
2. [bookmark: _Toc322351060][bookmark: _Toc322689686][bookmark: _Toc325629839][bookmark: _Toc325630693][bookmark: _Toc336439996][bookmark: _Toc380655952][bookmark: _Toc515282162]Pasūtītājs
2.1. Pasūtītāja nosaukums: Valsts SIA “Autotransporta direkcija” (turpmāk – Pasūtītājs).
2.2. Reģistrācijas numurs: 40003429317.
2.3. Juridiskā adrese: Vaļņu iela 30, Rīga LV-1050.
2.4. Pasūtītāja profila adrese: https://www.eis.gov.lv/EKEIS/Supplier/Organizer/568. 
2.5. Kontaktpersonas: 
2.5.1. Ar iepirkumu saistītos jautājumos Juridiskās daļas jurists – iepirkumu speciālists Oskars Putāns, e-pasts: iepirkumi@atd.lv;
2.5.2.  Ar jautājumiem par tehniskās specifikācijas un demonstrācijas darba uzdevumu -  Attīstības projektu vadītājs Edvards Valdmanis, e-pasts: Edvards.Valdmanis@atd.lv. 
2.6. Kontaktpersonas sniedz tikai organizatoriska rakstura informāciju par Atklātu konkursu.
3. Pretendents
3.1. Pretendents var būt fiziska vai juridiska persona, šādu personu apvienība jebkurā to kombinācijā (turpmāk – piegādātāju apvienība), kura ir iesniegusi piedāvājumu Atklātā konkursā.
3.2. Ja piedāvājumu iesniedz piegādātāju apvienība, piedāvājumā jānorāda persona, kura pārstāv piegādātāju apvienību Atklātā konkursā, kā arī katras personas atbildības apjoms. Ja nav norādīta persona, kas pārstāv piegādātāju apvienību Atklātā konkursā, tad visi piegādātāju apvienības biedri paraksta Atklāta konkursa pieteikumu.
4. Piedāvājuma iesniegšana un atvēršana, datums, laiks un kārtība:
4.1. Piedāvājumi jāiesniedz līdz paziņojumos par Atklātu konkursu, kas ievietoti  Elektronisko iepirkumu sistēmā un Publikāciju vadības sistēmā, norādītajam piedāvājumu iesniegšanas termiņam, tikai elektroniski Elektronisko iepirkumu sistēmas e-konkursu apakšsistēmā (turpmāk – e-konkursu apakšsistēmā).
4.2. Ārpus e-konkursu apakšsistēmas iesniegtie piedāvājumi tiks atzīti par neatbilstošiem Atklāta konkursa nolikuma (turpmāk – Nolikums) prasībām, tie netiks atvērti un tiks nosūtīti atpakaļ iesniedzējam.
4.3. Pretendents var iesniegt tikai vienu piedāvājumu. Piedāvājumu varianti netiek pieļauti.
4.4. [bookmark: _Hlk516148507]Piedāvājumu atvēršana tiek uzsākta paziņojumos par Atklātu konkursu, kas ievietoti  Elektronisko iepirkumu sistēmā un Publikāciju vadības sistēmā, norādītajā termiņā e-konkursu apakšsistēmā.
4.5. Iesniegto piedāvājumu atvēršanas procesam var sekot līdzi tiešsaistes režīmā e-konkursu apakšsistēmā.
4.6. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām e-konkursu apakšsistēmas paredzētajā ekrānformas laukā jāievada elektroniskā atslēga ar paroli šifrētā dokumenta atvēršanai.
4.7. Pēc piedāvājumu atvēršanas sanāksmes beigām e-konkursu apakšsistēmā pretendentiem būs pieejams sistēmā izveidots pretendentu un to iesniegto piedāvājumu cenu apkopojums.
Prasības piedāvājuma iesniegšanai un noformējumam:
4.8. Piedāvājums jāiesniedz elektroniski e-konkursu apakšsistēmā, ievērojot šādas pretendenta izvēles iespējas:
4.8.1. izmantojot e-konkursu apakšsistēmas piedāvātos rīkus, aizpildot pie attiecīgās prasības izveidotās formas;
4.8.2. elektroniski aizpildāmos dokumentus elektroniski sagatavojot ārpus e-konkursu apakšsistēmas un augšupielādējot sistēmas attiecīgajās vietnēs aizpildītas formas PDF, Word, Excel vai ODF formātā, t.sk. ar formā integrētajiem failiem. Pretendents ir atbildīgs par sagatavoto un pievienoto dokumentu atvēršanas un nolasīšanas iespējām;
4.8.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).
4.9. Sagatavojot piedāvājumu, pretendentam ir jāievēro, ka:
4.9.1. pieteikuma vēstules forma, pretendentu kvalifikācijas dokumenti, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
4.9.2. pretendents pēc saviem ieskatiem ir tiesīgs iesniegt piedāvājumu gan parakstot ar Elektronisko iepirkumu sistēmas piedāvāto sistēmas parakstu, gan parakstot ar drošu elektronisko parakstu; 
4.9.3. ja pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar paraksta tiesībām vai tā pilnvarotajai personai, pievienojot katra apvienības dalībnieka parakstītu pilnvaru ar drošu elektronisko parakstu;
4.9.4. piedāvājums jāsagatavo tā, lai pievienotās datnes nebūtu bojātas, neatbilstoši modificētas vai kļūdaini šifrētas, nekādā veidā netiktu apdraudēta e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja datne ir šifrēta, un Nolikuma 4.6. apakšpunktā paredzētajā laikā datne nav atšifrēta, piedāvājums netiks izskatīts.
4.10. Piedāvājuma dokumentiem ir jābūt latviešu valodā. Ja tiek pievienoti dokumenti, kas izsniegti citā valodā, jāpievieno pretendenta apliecināts tulkojums latviešu valodā.
4.11. Piedāvājumā dokumentu noformējumam ir jāatbilst Dokumentu juridiskā spēka likumā un Elektronisko dokumentu likumā noteiktajām prasībām. Ārvalstīs izdotajiem publiskajiem dokumentiem ir jābūt legalizētiem vai arī apstiprinātiem ar apliecinājumu „apostille“ ārvalsts kompetentajā iestādē, ja nav noteikta citāda dokumentu īstuma apliecināšanas kārtība starp Latviju un attiecīgo valsti[footnoteRef:2]. [2:  https://www.mfa.gov.lv/lv/arvalstis-izsniegtu-dokumentu-izmantosana-latvija  ] 

Informācijas sniegšana par iepirkumu:
4.12. [bookmark: _Hlk496865472]Ar Nolikumu un tā pielikumiem var iepazīties pircēja profilā e-konkursu apakšsistēmā: https://www.eis.gov.lv/EKEIS/Supplier/Organizer/568. 
4.13. Visu informāciju par Atklāta konkursa norisi, kā arī atbildes uz pretendentu jautājumiem Pasūtītāja izveidota iepirkuma komisija (turpmāk – komisija) sniedz rakstiski. Papildu informācijas pieprasījumi ir jāiesniedz e-konkursu apakšsistēmā vai, izņēmuma gadījumā, uz e-pastu info@atd.lv. 
4.14. Ja pretendents ir laikus pieprasījis papildu informāciju par Atklātu konkursu un/vai  Nolikumā iekļautajām prasībām, komisija to sniedz piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām. Komisijas sagatavotā papildus informācija tiks ievietota e-konkursu apakšsistēmā Pasūtītāja iepirkuma profilā. Pretendentu pienākums ir pastāvīgi sekot Pasūtītāja pircēja profilā publicētajai informācijai.
Cita vispārēja informācija:
4.15. Atklāta konkursa mērķis ir izvēlēties pretendentu, kurš atbilst Nolikumā izvirzītajām prasībām, kura tehniskais piedāvājums atbilst Nolikuma tehniskajai specifikācijai un kura piedāvājums ir saimnieciski visizdevīgākais.
4.16. Pretendentam ir pilnībā jāsedz piedāvājuma sagatavošanas, iesniegšanas un demonstrēšanas izmaksas. Pasūtītājs un komisija neuzņemas nekādas saistības par šīm izmaksām neatkarīgi no Atklāta konkursa rezultāta.
4.17. Pretendenta pienākums ir skaidri identificēt un atzīmēt visu piedāvājumā iekļauto informāciju, kas uzskatāma par komercnoslēpumu vai konfidenciālu informāciju.


II INFORMĀCIJA PAR IEPIRKUMA PRIEKŠMETU
[bookmark: _Toc336440019]Iepirkuma priekšmets: Sabiedriskā transporta maršrutu digitālās plānošanas un modelēšanas rīka (turpmāk – Plānošanas rīks jeb programmatūra) nodrošināšana - lietošanas licenču piegāde Plānošanas rīka lietošanai uz pieciem gadiem, atbilstoši Atklāta konkursa Nolikuma un tehniskās specifikācijas, kas ir pievienota šī Nolikuma 3.pielikumā “Tehniskā specifikācija”. Licencēm jānodrošina piekļuve Plānošanas rīkam, nodrošinot Pasūtītājam  iespēju izstrādāt un nodrošināt regulārā reģionālās nozīmes sabiedriskā transporta tīkla pārvaldību visā Latvijas reģionālās nozīmes maršrutu tīklā.
Iepirkuma CPV kods: 48000000-8, Programmatūras pakotne un informācijas sistēmas.
Atklāta konkursa rezultātā tiks slēgts programmatūras licenču piegādes līgums (turpmāk – Līgums vai iepirkuma līgums) saskaņā ar Atklāta konkursa Nolikumam pievienoto līguma projektu (6. pielikums), kam tiks pievienots pretendenta piedāvātā Plānošanas rīka - programmatūras licences noteikumi (turpmāk – licences noteikumi). 
Iepirkuma līguma izpildes termiņi: piegāde 60 (sešdesmit) dienu laikā pēc Līguma noslēgšanas, programmatūras izmantošanas jeb licences termiņš 60 (sešdesmit) mēneši no programmatūras licenču piegādes nodošanas un pieņemšanas akta parakstīšanas. 
Paredzamā līgumcena: EUR 1 489 986.78 bez PVN.
Pretendents nevar iesniegt piedāvājuma variantus.


III VISPĀRĪGIE NOTEIKUMI UN IZSLĒGŠANAS NOSACĪJUMI

5. Atklātā konkursā var piedalīties jebkura persona vai piegādātāju apvienība, kura atbilst Nolikumā izvirzītajām prasībām. 
6. Pretendenta atlases prasības ir obligātas visiem pretendentiem, kas vēlas iegūt līguma slēgšanas tiesības.
7. Pretendentu, kuram būtu piešķiramas līguma slēgšanas tiesības, izslēdz no dalības Atklātā konkursā, ja:
7.1. [bookmark: _Hlk142920697]uz pretendentu, personālsabiedrības biedru, ja pretendents ir personālsabiedrība, vai uz personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, vai uz apakšuzņēmēju (apakšuzņēmējs ir pretendenta vai apakšuzņēmēja piesaistīta vai nolīgta persona, kura sniedz pakalpojumu, kas nepieciešams Līguma izpildei, neatkarīgi no tā, vai šī persona pakalpojumus sniedz pretendentam vai citam apakšuzņēmējam), kura  sniedzamo pakalpojumu vērtība ir vismaz 10 000,00 EUR (desmit tūkstoši euro un 00 centi) ir attiecināmi PIL[footnoteRef:3] 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkta nosacījumi; [3:  Publisko iepirkumu likums (aktuālā redakcija) pieejama: https://likumi.lv/ta/id/287760-publisko-iepirkumu-likums ] 

7.2.  ja uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē ir attiecināmi PIL 42. panta otrās daļas 1., 2. un 3.  punkta nosacījumi; 
7.3. ja uz pretendenta patiesā labuma guvēju ir attiecināmi PIL 42. panta otrās daļas 1., 2. un 11. punktā noteiktie izslēgšanas nosacījumi; 
7.4. ja uz pretendentu (tai skaitā uz katru piegādātāju apvienības dalībnieku (ja pretendents ir nereģistrēta piegādātāju apvienība), kuram būtu piešķiramas līguma slēgšanas tiesības, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja pretendents ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi. Pasūtītājs veiks pārbaudi atbilstoši Starptautisko un Latvijas Republikas nacionālo sankciju likuma 11.1 panta noteikumiem;
7.5. ja uz pretendentu attiecas 2022. gada 8. aprīļa Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā 5.k pantā ietvertais aizliegums; 
7.6. ja pretendents ir juridiska persona, kas reģistrēta Krievijas Federācijā, Baltkrievijas Republikā vai valstī, kuru Eiropas Parlaments vai Latvijas Republikas Saeima ir atzinusi par terorismu atbalstošu valsti;
7.7. ja pretendents, tā dalībnieks, kapitāla daļu īpašnieks vai patiesais labuma guvējs (ja saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu patieso labuma guvēju ir iespējams noskaidrot) ir Nolikuma 16.6. apakšpunktā minētās valsts pilsonis;
7.8. ja pretendenta (juridiskās personas) valde un padome sastāv no fiziskām personām, kuras ir Nolikuma 16.6. apakšpunktā minētās valsts pilsoņi;
7.9. ja Līguma izpildē ir iesaistīts Nolikuma 16.6. apakšpunktā minētās valsts pilsonis.
Lai komisija varētu pārbaudīt Nolikuma 16.1. – 16.9. apakšpunktos noteikto, ārvalstī reģistrēts pretendents kopā ar piedāvājumu iesniedz kompetentas institūcijas izziņu ar informāciju par amatpersonām, kā arī apliecinājumu, ka izziņā minētā informācija joprojām ir aktuāla. 

IV KVALIFIKĀCIJAS PRASĪBAS PRETENDENTIEM UN IESNIEDZAMIE DOKUMENTI

Vispārīgas prasības pretendentu atlasei:
	Pretendenta atlases (kvalifikācijas) prasības:
	Iesniedzamie atlases (kvalifikācijas) dokumenti:

	18.1. Pretendents piekrīt Nolikuma noteikumiem;
	18.1.1. Pretendents iesniedz pieteikumu dalībai Atklātā konkursā (Nolikuma 1.pielikums). Ja piedāvājumu iesniedz piegādātāju apvienība, visi apvienības dalībnieki paraksta pieteikumu par piedalīšanos Atklātā konkursā. 

	18.2. Pretendentam vai, ja pretendents ir piegādātāju apvienība, visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.

	18.2.1. Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs.
Ārvalstīs reģistrētajiem pretendentiem jāiesniedz reģistrācijas faktu apliecinošs dokuments, ja attiecīgās valsts normatīvie akti to paredz (reģistrācijas apliecības kopija vai izdruka no attiecīgās valsts publiskās datu bāzes, vai, piemēram, norādot publiski pieejamu reģistru, kur Pasūtītājs varētu pārliecināties par attiecīgās personas reģistrāciju, ja attiecīgie valsts normatīvie akti paredz šādu ziņu publisku reģistru, kas apliecina atbilstību prasībai).

	18.3. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības;
	18.3.1. Ja piedāvājumā iekļautos dokumentus paraksta pretendenta, kurš reģistrēts Latvijā, pārstāvis ar paraksta tiesībām, par pretendenta pārstāvja paraksttiesībām Pasūtītājs pārliecinās publiski pieejamajās datu bāzēs. 
Ja piedāvājumā iekļautos dokumentus paraksta pretendenta pilnvarota persona vai ārvalstīs reģistrēta pretendenta pārstāvis ar paraksta tiesībām, piedāvājumam pievieno dokumentu, kas apliecina paraksta tiesības un tiesības attiecīgajai personai pārstāvēt pretendenta intereses.

	18.4. Prasības piegādātāju apvienībai 
	18.4.1. Ja pretendents ir piegādātāju apvienība, tad jāiesniedz apvienības dalībnieku starpā noslēgtu vienošanās par katram apvienības dalībniekam nododamo izpildāmo darbu daļu procentos no piedāvātās kopējās līgumcenas un šo darbu raksturojumu. 
Vienošanās jāparedz, ka visi tie dalībnieki, uz kuru saimnieciskajām un finansiālajām iespējām piegādātājs balstās un kuri būs finansiāli atbildīgi par Līguma izpildi, par uzņemtajām saistībām atbild solidāri un, ka apvienības dalībnieki apņemas izveidot personālsabiedrību vai noslēgt sabiedrības līgumu gadījumā, ja piegādātāju apvienība tiks atzīta par Atklātā konkursa uzvarētāju.

	18.5. Prasības attiecībā uz apakšuzņēmējiem


	18.5.1. Jāaizpilda informācija par apakšuzņēmējiem saskaņā ar  Nolikuma  1.pielikumu “Pieteikums dalībai”, norādot tos apakšuzņēmējus, kuriem Pretendenta nodotā veicamo būvdarbu vai sniedzamo pakalpojumu vērtība ir vismaz 10 000.00 (desmit tūkstoši) euro vai lielāka, un katram šādam apakšuzņēmējam izpildei nododamā Līguma daļu.
18.5.2. Katram piesaistītajam apakšuzņēmējam jāaizpilda apliecinājums atbilstoši Nolikuma 7.pielikumam 
Attiecībā uz Komercreģistrā reģistrētiem apakšuzņēmējiem Pasūtītājs par šo apakšuzņēmēju atbilstību pārliecinās atbilstoši  Nolikuma 18.2.1.apakšpunktam.



Prasības par pretendenta finansiālo un saimniecisko stāvokli
	Pretendenta atlases (kvalifikācijas) prasības:
	Iesniedzamie atlases (kvalifikācijas) dokumenti:

	19.1. Pretendenta vidējais gada finanšu (neto) apgrozījums iepriekšējos 3 (trīs) noslēgtajos finanšu gados (par noslēgto finanšu gadu uzskata gadu, par kuru ir sastādīts un normatīvajos aktos noteiktajā kārtībā apstiprināts gada pārskats) ir ne mazāk kā 2 000 000,00 EUR (divi miljoni euro un 00 centi).

	19.1.1. Pretendents norāda datus par pretendenta finanšu (neto) apgrozījumu par 3 (trim) iepriekšējiem pārskata gadiem Nolikuma 5. pielikumā “Informācija par Pretendenta apgrozījumu un pieredzi.
Pasūtītājs pretendenta sniegto informāciju pārbauda, ņemot vērā informāciju par pretendenta pēdējo 3 (trīs) gadu finanšu pārskatiem. .
Ja Pretendents ir dibināts vēlāk, tad vidējam gada apgrozījumam jāatbilst Nolikuma 19.1.punktā noteiktajai prasībai attiecīgi īsākā laika periodā, atbilstību pierādot ar Pretendenta pilnvarotās personas apstiprinātu operatīvo finanšu pārskatu. 
Ja pretendents ir personu apvienība, tad katram no apvienības dalībniekiem, uz kura (-u) finansiālajām iespējām pretendents balstās un kurš (-i) būs finansiāli atbildīgs (-i) par iepirkuma līguma izpildi, jāiesniedz visa norādītā informācija. 
Ja pretendents balstās uz personas vai personu (apakšuzņēmēju) finansiālajām iespējām, tad katrai šādai personai (apakšuzņēmējam), uz kura (-u) finansiālajām iespējām pretendents balstās un kurš (-i) būs finansiāli atbildīgs (-i) par iepirkuma līguma izpildi, jāiesniedz visa norādītā informācija.
Ārvalstīs reģistrētajiem pretendentiem jāiesniedz finanšu pārskati vai citi dokumenti (ar tulkojumu valsts (latviešu) valodā), kas iesniegti attiecīgās valsts kompetentajā institūcijā atbilstoši attiecīgās valsts nosacījumiem. Ja minētā informācija ir pieejama publiski, ārvalstīs reģistrēts pretendents ir tiesīgs norādīt precīzu tīmekļa vietnes adresi, kurā attiecīgu informāciju ir iespējams pārbaudīt.


	19.2. Pretendents var balstīties uz citu personu saimnieciskajām un finansiālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Ja Pretendents ir personu apvienība, atbilstību prasībai jāpierāda tiem personu apvienības dalībniekiem, uz kuru saimnieciskajām un finansiālajām spējām Pretendents balstās.

	19.2.1. Šādā gadījumā pretendents nepārprotami pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību konkrētā līguma izpildē. 
Pretendentam un personai, uz kuras saimnieciskajām un finansiālajām iespējām tas balstās, ir jābūt solidāri atbildīgām par Līguma izpildi.



Prasības par pretendenta tehniskām un profesionālām spējām
	Pretendenta atlases (kvalifikācijas) prasības:
	Iesniedzamie atlases (kvalifikācijas) dokumenti:

	20.1. Pretendents iepriekšējo 3 (trīs) gadu laikā (2023., 2024., 2025. un 2026.gads līdz piedāvājumu iesniegšanas brīdim) vismaz 12 (divpadsmit) nepārtrauktu mēnešu periodā ir nodrošinājis sabiedriskā transporta maršrutu tīkla plānošanas sistēmu kā programmatūras pakalpojumu (Software as a service - SaaS) vismaz 2 (diviem) klientiem Eiropas Savienības vai Pasaules tirdzniecības organizācijas dalībvalstīs (visā valsts teritorijā vai administratīvajā teritorijā, kuras iedzīvotāju skaits nav mazāks par 930 000).
	20.1.1. Informācija saskaņā ar Nolikuma 5. pielikumu “Informācija par Pretendenta apgrozījumu un pieredzi”.
20.1.2. Pretendentam jāiesniedz pierādījumi (klientu atsauksmes, pieņemšanas – nodošanas akti, līgumi u.c.) par pretendenta ieviestā sabiedriskā transporta maršrutu tīkla plānošanas sistēmas (programmatūras) risinājuma nodrošināšanu. 

	20.2. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura, un ja šīs personas veiks sniegs pakalpojumus, kuru izpildei attiecīgās spējas ir nepieciešamas.

	20.2.1. Šādā gadījumā pretendents nepārprotami pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. 
Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks sniegs pakalpojumus, kuru izpildei attiecīgās spējas ir nepieciešamas.




8. Pretendents ir tiesīgs iesniegt Eiropas vienoto iepirkuma procedūras dokumentu (turpmāk – Vienotais dokuments)[footnoteRef:4], aizpildot visas dokumenta sadaļas, kā sākotnējo pierādījumu atbilstībai Nolikumā noteiktajām pretendentu atlases prasībām. Šādā gadījumā pretendents piedāvājumā sākotnēji neiekļauj dokumentus, kas apliecina atbilstību Nolikuma 3. sadaļā noteiktajām prasībām. Vienotais dokuments ir jāiesniedz arī par katru personu, uz kuras iespējām pretendents balstās, lai apliecinātu, ka tā kvalifikācija atbilst Nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Vienoto dokumentu par katru tās dalībnieku. Pretendents ir tiesīgs iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza. Pasūtītājam jebkurā Atklātā konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Nolikumā noteiktajām pretendentu atlases prasībām. [4:  http://espd.eis.gov.lv] 

9. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskajās datubāzēs. Izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
10. Piegādātāji, kas apvienojušies piegādātāju apvienībā un iesnieguši kopīgu piedāvājumu, visi kopā ir uzskatāmi par vienu pretendentu, tādējādi Nolikumā noteiktās atlases prasības ir izpildāmas visiem piegādātāju apvienības dalībniekiem  kopā.
IV PRETENDENTA TEHNISKĀ UN FINANŠU PIEDĀVĀJUMA IZVĒRTĒŠANAI IESNIEDZAMIE DOKUMENTI
11. Pretendentam jāiesniedz šādi pretendenta tehniskā un finanšu piedāvājuma izvērtēšanai nepieciešamie dokumenti:
Tehniskais piedāvājums, kas sagatavots atbilstoši Nolikuma 3.pielikumā “Tehniskā specifikācija un apliecinājums par tehniskās specifikācijas izpildi” noteiktajām prasībām, norādot pretendenta piedāvātās programmatūras ražotāju un Plānošanas rīka nosaukumu. 
11.1. Tehniskajam piedāvājumam jāpievieno pretendenta piedāvātā Plānošanas rīka ražotāja apraksts / instrukcija; 
11.2. Programmatūras licences līgumu - Software as a Service (SaaS)
Finanšu piedāvājums, kas sagatavots atbilstoši Nolikuma 4.pielikumā “Finanšu piedāvājums” noteiktajām prasībām. Pretendentam finanšu piedāvājumā norādītajās cenās jāiekļauj visas izmaksas, kas attiecas un ir saistītas ar Līguma izpildi, tajā skaitā visi ar pakalpojumu veikšanu saistītie izdevumi un visi Latvijas Republikas normatīvajos aktos paredzētie nodokļi, izņemot PVN.
Piedāvājuma cena ir jānorāda ar precizitāti 2 (divas) zīmes aiz komata.

V IESNIEGTO PIEDĀVĀJUMU VĒRTĒŠANA
Piedāvājumu noformējuma pārbaudi, pretendentu atlasi, tehnisko un finanšu piedāvājumu atbilstības pārbaudi un piedāvājuma izvēli iepirkuma komisija veic slēgtā sēdē. 
Ja pretendents neatbilst kādai no Nolikumā noteiktajām prasībām vai nav iesniedzis visus pieprasītos dokumentus, Pasūtītājs ir tiesīgs izslēgt to no turpmākās dalības Atklātā konkursā. 
Ja pretendnets atsakās sniegt piedāvātās programmatūras demonstrāciju saskaņā ar Nolikuma 36. punkta noteikumiem, vai tā finanšu piedāvājumā norādītās apmācību izmaksas pārsniedz 3% no kopējās piedāvātās cenaspretendents tiek izslēgts no turpmākās dalības Atklātā konkursā.
Ja Pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasīs, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Pasūtītājs noteiks samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
Ja Pasūtītājs ir pieprasījis izskaidrot vai papildināt piedāvājumā ietverto pretendenta iesniegto informāciju, bet pretendents to nav izdarījis atbilstoši Pasūtītāja noteiktajām prasībām, Pasūtītājs piedāvājumu vērtē pēc tā rīcībā esošās informācijas.
Lai izslēgtu šaubas par pretendenta iesniegto dokumenta kopiju autentiskumu, Pasūtītājs var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
Komisija pārbauda, vai finanšu piedāvājumā nav aritmētisko kļūdu. Ja Komisija konstatē aritmētiskās kļūdas, tā šīs kļūdas izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus. 
Ja Komisijai piedāvājums šķiet nepamatoti lēts - Komisija rīkojas PIL 53.pantā noteiktajā kārtībā.
Ja Komisija uzaicina pretendentu demonstrēt piedāvāto programmatūru, demonstrācija ir obligāta, jo tās mērķis - Komisijai gūt pārliecību par piedāvātās programmatūras funkcionālo spēju veikt maršrutu tīkla plānošanu un optimizāciju atbilstoši tehniskās specifikācijas prasībām, kā novērtēt pretendenta piedāvājumu saskaņā ar Nolikuma 36. punktā noteikto vērtēšanas kritēriju K un apakškritērijiem.
11.3. Uz demonstrāciju tiek uzaicināti tikai tie pretendenti, kuru kvalifikācija un tehniskais piedāvājums ir atzīti par atbilstošiem nolikuma un tehniskās specifikācijas obligātajām prasībām. 
11.4. Pasūtītājs ne vēlāk kā 5 (piecas) darba dienas iepriekš nosūta uzaicinājumu pretendentam uz EIS norādīto pretendent e-pasta adresi, piedāvājot demonstrāciju laikus izvēlei un pēc tam nosūtot saskaņoto precīzo demonstrācijas laiku un tiešsaistes platformas: MS Teams, piekļuves saiti, kā arī nosūta apliecinājumu - piekrišanu par fizisku personas datu izmantošanu – pievienošanu. 
11.5. Demonstrācija notiek tiešsaistē, pretendentam kopīgojot savu ekrānu un reāllaikā demonstrējot programmatūras darbību. 
11.5.1. Ja demonstrācija nav iespējama tehnisku iemeslu dēļ saskaņotajā laikā (piemēram, nav iespējams izveidot savienojumu tiešsaistes platformā) vai demonstrācijas laikā rodas būtiski tehniski traucējumi, kas neļauj pilnvērtīgi novērtēt programmatūras funkcionalitāti, tehniskā traucējuma fakts tiek fiksēts ierakstā /protokolā, un pretendentam tiek piešķirta viena papildu iespēja veikt demonstrāciju citā laikā, par ko Komisija un pretendents vienojas nekavējoties, bet ne vēlāk kā 2 (divu) darba dienu laikā pēc pirmās demonstrācijas mēģinājuma.
11.6. Demonstrācijas norises valodas ir latviešu vai angļu valoda. 
11.6.1. Ja pretendents izvēlas demonstrāciju veikt angļu valodā, pretendents par to informē Komisiju, apstiprinot demonstrācija norises laiku. 
11.6.2. Demonstrācijas vērtēšanas protokols un visi tam pievienotie dokumenti tiek sagatavoti latviešu valodā.
11.7. Katram pretendentam demonstrācijai kopumā ir paredzētas 60 minūtes, kas sadalītas šādi: 
1) 30 minūtes: Programmatūras funkcionalitātes demonstrācija un Pasūtītāja noteiktā praktiskā uzdevuma izpildes prezentācija; 
2) 30 minūtes: Iepirkuma komisijas jautājumi un pretendenta atbildes par demonstrēto risinājumu. 
11.8. Demonstrācijas norise tiks ierakstīta, lai nodrošinātu Atklātā konkursa caurspīdīgumu un objektīvu rezultātu pamatošanu, video un audio ierakstu pievienojot vērtēšanas protokolam. Pasūtītājs apliecina, ka ieraksts tiks izmantots vienīgi pretendentu piedāvājumu vērtēšanai, tas netiks publiskots un piekļuve tam tiks nodrošināta tikai personām, kuras ir parakstījušas konfidencialitātes un personas datu aizsardzības apliecinājumu. Ieraksts tiek glabāts kopā ar iepirkuma lietas materiāliem saskaņā ar normatīvo aktu noteikumiem.
11.9. Pretendentam, izmantojot piedāvāto programmatūru, jāveic plānojums pa izlaidēm no maršrutu tīkla daļās ietilpstošajiem reisiem[footnoteRef:5] (dati tiek iegūti no | Latvijas Atvērto datu portāla www.data.gov.lv), izmantojot reāllaika izmaiņas.. Demonstrācijas laikā pretendentam jānodemonstrē sekojošas piedāvātās programmatūras iespējas, demonstrācijā norādot, kurš no piedāvājuma vērtēšanas kritērijiem tiek demonstrēts: [5:  Pretendents sagatavo demonstrāciju, izmantojot datus par šādiem maršrutu numuriem: 3005, 3007, 3009, 3010, 3108, 3111, 3112, 3113, 3115, 3116, 3117, 5005, 5018, 5019, 5066, 5067, 5069, 5070, 5074, 5078, 5079, 5083, 5084, 5087, 5147, 5178, 5209, 5262, 5263, 5275, 5333, 5371, 5450, 5452, 5453, 5454, 5455, 5456, 5457, 5458, 5591, 5601, 5602, 5605, 5607, 5608, 5609, 5610, 5612, 5613, 5614, 5615, 5624, 6241, 6244, 6245, 6248, 6249, 6250, 6251, 6252, 6253, 6254, 6255, 6256, 6260, 6261, 6266, 6267, 6269, 6270, 6271, 6273, 6274, 6276, 6278, 6279, 6280, 6283, 6285, 6287, 6288, 6290, 6292, 6320, 6321, 6491, 6612, 6635, 6638, 6640, 6642, 6643, 6644, 6645, 6656, 6659, 6662, 6664, 6667, 6668, 6669, 6684, 6724, 6826, 6876, 6992, 7144, 7145, 7147, 7175, 7177, 7179, 7514, 7516, 7624, 7660, 7661, 7662, 7663, 7664, 7730, 7732, 7734, 7736, 7748, 7749, 7761, 7764, 7766, 7767, 7769, 7770, 7771, 7774, 7776, 7778, 7799, 7807.] 

11.9.1. Esošo reisu optimizācija un jaunu reisu izveide:
1) Reisu konsolidācija: Spēja apvienot vairākus reisus, saglabājot pasažieru pārvietošanās iespējas visās esošajās pieturās;
2) Mobilitātes un ātruma uzlabojumi: Spēja pielāgot reisus reālajiem apstākļiem, nodrošinot atbilstošu kustības ātrumu un plašāku mobilitāti;
3) Nobraukuma efektivitāte: Spēja samazināt kopējo nobraukumu, aizstājot garas distances reisus ar īsākiem, stratēģiski plānotiem reisiem starp interešu punktiem.
11.9.2. Sinhronizācija un kustības sarakstu ģenerēšana:
1) Multimodāli savienojumi: Demonstrēt kustības sarakstu grozījumu rekomendācijas, lai reģionālās nozīmes autobusu reisi tiktu sinhronizēti ar citiem reisiem (t.sk. vilcienu satiksmi), maksimizējot savienojumu skaitu.
2) Automātiska sarakstu izveide: Demonstrēt, kā pēc sinhronizācijas veikšanas sistēma automātiski ģenerē aktuālos reisu kustības sarakstus.
11.9.3. Lietojamība un procesa automatizācija: cik intuitīvi un ātri rīks veic aprēķinus.

Par Atklāta konkursa piedāvājuma izvēles kritēriju ir noteikts saimnieciski visizdevīgākais piedāvājums, atbilstoši šādiem piedāvājumu vērtēšanas kritērijiem:
	Nr.
	Vērtēšanas kritērijs
	Maksimāli saņemamais punktu skaits
	Punktu skaita aprēķins un piešķiršanas metodika

	Cenas kritēriji 
	 

	1.
	Piedāvātā cena 
(Cena kopā 
EUR bez PVN)
	65
	 Punktus par kritēriju (C) komisija aprēķinās, izmantojot šādu formulu:  
 C= Cmin/CP x 65, kur:  
 Cmin = Zemākā piedāvātā cena no visiem piedāvājumiem  
 CP = Pretendenta piedāvātā cena  

	Kvalitātes kritēriji 
	

	2.
	Programmatūras demonstrācija (K)
	30
	Pretendentam tiek piešķirti papildu punkti saskaņā ar apakškritērijiem:

K1 - Reisu optimizācijas un jaunu reisu izveides kvalitāte (maks. 10 punkti); 
K2 – Sinhronizācija un kustības sarakstu ģenerēšana (maks. 10 punkti);
K3 - Lietojamība un procesa automatizācija (maks. 10 punkti).

	Komisija piešķir 2 punktus par katru sekmīgi nodemonstrētu parametru apakškritērijos

	K1 – Reisu optimizācija un jaunu reisu izveide
1. Automātiska datu apstrāde: Sistēma spēj ielādēt un apstrādāt norādītos maršrutu/reisu numurus  un attēlot tos darba vidē. 
2. Reisu konsolidācijas priekšlikums: Programmatūra spēj automātiski identificēt un piedāvāt vismaz divu paralēlu vai daļēji pārklājošos maršrutu/reisu apvienošanu, saglabājot pasažieru mobilitātes iespējas par ko Komisijas var pārliecināties. 
3. Kustības ātruma korekcija: Sistēma ļauj mainīt (piemēram, no GPS, manuāli) plānoto kustības ātrumu posmos, automātiski pārrēķinot pienākšanas laikus nākamajās pieturās visā reisa garumā un sasitītajos reisos 
4. POI (point of interest) piesaiste: Programmatūra demonstrē spēju ģenerēt jaunu reisu, reisa posmu vai pieturu, izmantojot kartē definētus interešu punktus (piemŗam, skolas, slimnīcas). 
5. Nobraukuma salīdzinājums: Sistēma pēc optimizācijas veikšanas uzskatāmi parāda kopējo nobraukuma izmaiņu (kilometros vai procentos) pret sākotnējo stāvokli par ko Komisija var pārliecināties. 

	K2 – Sinhronizācija un kustības saraksti
1. Savienojuma identificēšana: Sistēma automātiski vizuāli iezīmē (piem., ar krāsu vai simbolu) vietas, kur autobusu reisi krustojas laikā un telpā, veidojot potenciālu pārsēšanos. 
2. Multimodāla sinhronizācija: Pretendents nodemonstrē reisa laika pielāgošanu, lai tas izveidotu savienojumu ar konkrētu vilciena pienākšanas/atiešanas laiku (dati tiek iegūti no | Latvijas Atvērto datu portāla www.data.gov.lv). 
3. Kustības saraksta eksports: Sistēma spēj uzreiz pēc grozījumu veikšanas reisa laikā ģenerēt lejupielādējamu kustības saraksta dokumentu (excel formātā). 
4. Savienojuma loga kontrole: Programmatūra ļauj definēt un pielāgot minimālo/maksimālo pārsēšanās laiku (piem., ne mazāk kā 5 minūtes). 
5. Grafiskā attēlošana: Sinhronizētie reisi ir pārskatāmi attēloti lineārā grafikā, Ganta diagrammā, "zirneklī" vai citā grafikā, kurā redzama reisu sasaiste.

	K3 – Lietojamība un automatizācija
1. Vienkāršota rediģēšana Drag & Drop: Sistēma nodrošina iespēju reisu laikus vai pieturu secību mainīt ar peles kustību (pavelkot un nometot), neievadot datus manuāli tabulās. 
2. Darbību atsaukšana Undo: Sistēma ļauj atcelt pēdējo veikto darbību vai atgriezties pie iepriekšējās plānojuma versijas ar vienu klikšķi. 
3. Kļūdu paziņojumi: Sistēma automātiski uzrāda paziņojumu, ja lietotājs mēģina veikt neloģisku darbību (piem., noteikt reisa beigu laiku pirms sākuma laika). 
4. Meklēšanas funkcija: Sistēma nodrošina ātru reisu vai pieturu meklēšanu pēc nosaukuma vai numura demonstrācijas laikā. 
5. Kartogrāfiskais fons: Sistēmas demonstrāciju veic uz detalizētas kartes pamatnes (piem., OSM, Google), kurā ir redzams pieturu tīkls un ceļu infrastruktūra. 

	Piedāvātās sistēmas sertificēšana (S)

	3.
	ISO 27001:2022 vai līdzvērtīgs standarts (S)
	5
	Pretendenta informācijas drošības pārvaldības sistēma ir sertificēta atbilstoši ISO 27001:2022 vai līdzvērtīgam standartam [footnoteRef:6]   [6:  ISO 27001:2022 vai ekvivalenta sertifikāta normatīvajos aktos noteiktajā kārtībā apliecināta kopija, kas apliecina informācijas drošības pārvaldības sistēmai (ISMS), t.sk. risku vadību, kontroļu ieviešanu un nepārtrauktu uzlabošanu, vai citi pierādījumi ar dokumentētu ISMS aprakstu ar audita pierādījumiem.] 

Pretendentam savā piedāvājumā jāiesniedz sertifikāts vai citi pierādījumi, kas apliecina, ka ieviesti līdzvērtīgi informācijas drošības pārvaldības pasākumi.

	Kopā C+K+S:  

Katrs Komisijas loceklis demonstrētos piedāvājumus vērtē individuāli, veicot vērtējumu individuālā vērtēšanas veidlapā, pēc tam tiek sasummēti katra Komisijas locekļa individuālie vērtējumi un dalīts ar Komisijas locekļu skaitu, kas kopvērtējumā veido pretendenta iegūto punktu skaitu. 
Aprēķinu rezultātā iegūtais kopējais punktu skaits, tiek noapaļots līdz 2 (diviem) cipariem aiz komata. Starprezultāti, veicot aprēķinus (t.sk. salīdzinot pretendentu piedāvājumus) netiek noapaļoti.
Par saimnieciski visizdevīgāko tiks atzīts piedāvājums, kurš būs saņēmis vislielāko punktu skaitu saskaņā ar piedāvājuma vērtēšanas tabulās noteiktajiem piedāvājumu vērtēšanas kritērijiem un apakšķritērijiem. Lai noteiktu saimnieciski visizdevīgāko piedāvājumu, kopējā vērtēšanas tabulā nosaka kopējo (vidējo) vērtējumu. Par saimnieciski visizdevīgāko piedāvājumu tiek atzīts piedāvājums, kurš ieguvis visaugstāko galīgo vērtējumu.
Ja, nosakot uzvarētāju, divu vai vairāku Pretendentu piedāvājumi ir ieguvuši vienādu punktu skaitu, par uzvarētāju tiek noteikts Pretendents, kurš ieguvis lielāku punktu skaitu vērtēšanas kritērijā C - Piedāvātā cena. Ja arī šajā gadījumā vismaz divu piedāvājumu novērtējums ir vienāds, Komisija par uzvarētāju noteiks Pretendentu, kurš ieguvis lielāku punktu skaitu vērtēšanas kritērijā K -Kvalitātes kritērijs. 
Komisija par uzvarētāju atzīst pretendentu, kurš izraudzīts atbilstoši Nolikumā noteiktajām prasībām un kritērijiem un nav izslēdzams no dalības Atklātā konkursā, piemērojot Nolikuma III sadaļā ietvertos nosacījumus. Komisija pirms lēmuma par līguma slēgšanas tiesību piešķiršanu pieņemšanas veic pretendenta, kuram būtu piešķiramas līguma slēgšanas tiesības, pārbaudi atbilstoši Nolikuma 16.1.-16.9.punktā norādītajiem izslēgšanas nosacījumiem.


VI IEPIRKUMA LĪGUMA SLĒGŠANA
Iepirkuma līguma projekts ir iekļauts Nolikumā (skatīt Nolikuma 6. pielikumu) Iesniedzot Piedāvājumu Atklātā konkursā, pretendents piekrīt visiem Iepirkuma līguma noteikumiem un apņemas tos pildīt.
Pasūtītājs slēdz Iepirkuma līgumu ar Iepirkuma komisijas izraudzīto pretendentu, kurš iesniedzis Nolikuma prasībām atbilstošu saimnieciski visizdevīgāko piedāvājumu un uz kuru nav attiecināmi Nolikuma III sadaļā ietvertie izslēgšanas nosacījumi un sankcijas. 
Iepirkuma līgumu sagatavo Pasūtītājs un iesniedz tam pretendentam, par kuru Iepirkuma komisija pieņēmusi lēmumu slēgt Iepirkuma līgumu.
Ja Atklātā konkursā izraudzītais pretendents 10 (desmit) dienu laikā nenoslēdz Iepirkuma līgumu ar Pasūtītāju, tiek uzskatīts, ka viņš ir atteicies no Atklātā konkursā iesniegtā piedāvājuma pildīšanas, un Pasūtītājs ir tiesīgs pieņemt lēmumu slēgt Iepirkuma līgumu ar nākamo pretendentu, kurš iesniedzis Nolikuma prasībām atbilstošu saimnieciski visizdevīgāko piedāvājumu.
Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam PIL 68. pantā noteiktajā kārtībā nav iesniegts iesniegums par Atklāta konkursa rezultātiem.
10 (desmit) darba dienu laikā pēc tam, kad stājas spēkā Iepirkuma līgums vai tā grozījumi, Pasūtītājs savā pircēja profilā ievieto attiecīgi Iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams Pasūtītāja pircēja profilā vismaz visā Iepirkuma līguma darbības laikā, bet ne mazāk kā 36 mēnešus pēc Iepirkuma līguma spēkā stāšanās dienas.
Iepirkuma līguma grozījumi ir iespējami un pieļaujami tikai PIL 61. panta un iepirkuma līgumā noteiktajos gadījumos. Līguma izpildē iesaistīto apakšuzņēmēju nomaiņa un jauna apakšuzņēmēja piesaiste jānodrošina atbilstoši PIL 62. pantam.
VII IEPIRKUMA KOMISIJAS TIESĪBAS UN PIENĀKUMI
12. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
13. Pieaicināt atzinumu sniegšanai neatkarīgus ekspertus ar padomdevēja tiesībām.
14. Komisijas tiesības noteiktas saskaņā ar PIL, Nolikumu un Latvijas Republikā spēkā esošajiem normatīvajiem aktiem.

VIII PRETENDENTU PIENĀKUMI UN TIESĪBAS
15. Komisijas noteiktajā termiņā sniegt atbildes un skaidrojumus uz Komisijas pieprasījumiem.
16. Segt visas izmaksas, kas saistītas ar piedāvājumu sagatavošanu un iesniegšanu, demonstrācijas sagatavošanu un prezentāciju, neatkarīgi no Atklāta konkursa rezultāta.
17. Grozīt un atsaukt iesniegto piedāvājumu pirms piedāvājumu iesniegšanas termiņa beigām
18. Pretendenta tiesības noteiktas saskaņā ar PIL, Nolikumu un Latvijas Republikā spēkā esošajiem normatīvajiem aktiem.

IX PERSONU DATU APSTRĀDE
19. Informējam, ka Pasūtītāja personas datu apstrādes noteikumi ir pieejami:  https://www.atd.lv/sites/default/files/Privatuma%20politika_.pdf 
20. Pretendents nodrošina visu savā piedāvājumā norādīto, demonstrācijā norīkoto fizisko personu (tai skaitā visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistu, darbinieku, kontaktpersonu u.c.) informēšanu par paredzēto personas datu apstrādi, kuru veiks Pasūtītājs (pārzinis) gan iepirkuma procedūrā, gan līguma izpildē, ja ar pretendentu tiks noslēgts iepirkuma līgums.
21. Ja Līguma izpildei būs nepieciešama personas datu apstrāde Pasūtītāja uzdevumā, par šādu apstrādi puses vienosies, ievērojot Vispārīgo datu aizsardzības regulu (2018.gada 25.maija Eiropas Parlamenta un Padomes regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK). 



Nolikuma pielikumi:

1. pielikums – Pieteikums dalībai Atklātā konkursā;
2. pielikums – Apliecinājums par neatkarīgi izstrādātu piedāvājumu;
3. pielikums –  Tehniskā specifikācija/Apliecinājums par Tehniskās specifikācijas izpildi
4. pielikums – Finanšu piedāvājums;
5. pielikums – Informācija par Pretendenta apgrozījumu un pieredzi;
6. pielikums –  Līguma projekts;
7. pielikums – Apakšuzņēmēja (≥10 000 euro) / personas, uz kuras spējām pretendents balstās, apliecinājums.

